ગાંધીનગર: જાન્યુઆરી 2019માં યોજાનારી 9મી વાઈબ્રન્ટ ગુજરાત ગ્લોબલ સમિટ (VGGS) પહેલા રાજ્યમાં રોકાણ વધારવા માટે રાજ્ય સરકારે લોજિસ્ટિક સેક્ટરને ઈન્ડસ્ટ્રીનો દરજ્જો આપ્યો છે. ડેડિકેટેડ ફ્રેઈટ કોરિડોર (DFC), દિલ્હી-મુંબઈ ઈન્ડસ્ટ્રીયલ કોરિડોર (DMIC), અમદાવાદ-મુંબઈ બુલેટ ટ્રેન પ્રોજેક્ટ, અમદાવાદ-મુંબઈ એક્સપ્રેસવે, ધોલેરા અને માંડલ-બેચરાજી SIR, દહેજમાં PCPIR અને નવા પોર્ટ આવતા દસ વર્ષમાં હકીકત બનશે. જેના કારણે લોજિસ્ટિક સેક્ટરને ફાયદો થશે અને રોકાણ વધશે.